El centre social Vila del Pilar celebra la III Setmana Cultural, del 27 al 31 de maig
2025-07-24

La Junta Directiva del centre social Vila del Pilar de Burjassot ja ho té tot preparat per a celebrar, del 27 al 31 de maig, la III Setmana Cultural. Uns dies de celebració que compten amb la col·laboració de la Regidoria de Majors de l’Ajuntament de Burjassot, coordinada per Mª Ángeles Navarro.

Les activitats començaran el dilluns 27 de maig, a les 10.45 hores, amb l’exhibició del taller de Taitxí per a donar pas, a la vesprada, a les 17.00 hores, a una vetlada de ball, amb entrada gratuïta.

Un dia més tard, el dimarts 28 de maig, a les 17.30 hores, tindrà lloc un espectacle de varietats que comptarà amb l’actuació de José Palmer, Marian i Sara. L’entrada també és gratuïta fins a completar aforament.

A meitat de la setmana, el dimecres 29 de maig, a les 17.30 hores, arribarà el teatre amb la posada en escena del sainet “La clínica de Don Remigio”. Igualment, l’entrada és gratuïta fins a completar aforament.

Per a tancar les activitats de la setmana, el dijous 30 de maig hi haurà també, a les 17.00 hores, ball per a totes i tots i, el divendres 31 de maig, es procedirà a la clausura de la setmana amb el lliurament de premis dels diferents campionats. La vetlada començarà a les 20.30 hores amb l’obertura de portes i a partir de les 21.00 hores hi haurà sopar i ball. En este cas, l’aportació per al sopar serà de 4€ i els tiquets es podran adquirir, a partir del dimarts 21 de maig, en horari d’oficina, els dimarts i dijous de 10.00 a 12.00 hores.